  Майя Бывальцева Туннэ, 9-тӥ шуркынмонэ, Ижкарысь М. Т. Калашников нимо музейын «АК-47. 70 лет на службе Отечеству» адӟытон усьтӥськоз. Со быдэс дуннелы тодмо автоматлэн 70 ар тырмонэзлы сӥземын, ивортэ Удмуртиысь лулчеберетъя но туризмъя министерстволэн пресс-службаез. Адӟытонлэн инъетаз Артиллерилэн, инженер войскоослэн но герӟетъя войскоослэн ожгар историзыя музейзылэн экспозициысьтыз автоматъёс, кудъёсыз автоматика амалэн ыбылӥсь ожтӥрлыкез кылдытонъя конкурсъёс понна конструкторъёсын 1944–1947 аръёсы лэсьтэмын вал. Соку конкурсын АК-47 вормиз. Ваньмыз опытной автоматъёс одӥген гинэ лэсьтэмын, тазьы нырысьсэ возьматӥськозы Удмуртиысь лулчеберетъя но туризмъя министерстволэн пресс-службаезСо сяна, учкисьёс Калашников автоматлэн висказ лэсьтэм возьматосъёсыныз но АК-47 автоматэз но соин вожвылъяськись ожтӥрлыкез полигонын эскеронъёс сярысь архивысь материалъёсын тодматскыны быгатозы. Пусъемын, та адӟытон Михаил Калашниковлэн 100 ар тырмонэзлы сӥзем ужрадъёс пӧлысь нырысетӥез луоз шуыса. «Михаил Калашниковлы 100 ар тырмонэз пусъён» сярысь вань иворъёс Тегъёс: Ижкар Удмуртия МихаилКалашников Калашниковнимомузей адӟытон Калашниковлэнавтоматэз  